એનો આભાર માનીને એણે બતાવેલા રસ્તે જયંતી આગળ વધ્યો. હોટલ ગંગાસાગરમાં જમવાનું ખરેખર સારું હતું. જમીને બહાર નીકળ્યા પછી એણે વિભાકરને ફોન જોડ્યો. 'બધાં છાપાં જોવાનું કામ પતી ગયું પણ પરિસ્થિતિ હજુ જૈસે થે જેવી જ છે.' એણે વિભાકરને અહેવાલ આપ્યો. 'મિશ્રાજી ચીટર હતો. સ્ક્રેપના ધંધામાં એણે અનેકનું કરી નાખ્યું હતું. એમાંથી છેલ્લે એણે એક પાર્ટીનું બાર-તેર કરોડનું દેવું કરેલું અને પાર્ટી ઉઘરાણી કરે ત્યારે શરૂઆતમાં બહાનાં બતાવતો હતો અને પછી કયા પૈસા ને કઇ વાત કહીને સાવ નાગો થઇ ગયો એટલે એ પાર્ટીએ એને મારી નાખ્યો અથવા મરાવી નાખ્યો!'